
	NAZIV DOKUMENTA
	ODLUKA O PROVOĐENJU POSTUPAKA JEDNOSTAVNE NABAVE U DJEČJEM VRTIĆU „BAJKA“

	STVARATELJ DOKUMENTA, TIJELO KOJE PROVODI SAVJETOVANJE
	
DJEČJI VRTĆ „BAJKA“, ZORKOVAČKA ULICA 8, Zagreb

	SVRHA DOKUMENTA
	Ovom Odlukom uređuju se postupci, pravila i uvjeti za nabavu robe i usluge, te provedbu projektnih natječaja naručitelja DJEČJI VRTIĆ „BAJKA“,  čija je procijenjena vrijednost bez poreza na dodanu vrijednost (PDV) manja od 50.000,00 EUR, te nabavu radova čija je procijenjena vrijednost bez poreza na dodanu vrijednost (PDV) manja od 100.000,00 EUR. 
Donosi se nova Odluka budući da su u 16. svibnja 2026. godine stupile na snagu Izmjene i dopune Zakona o javnoj nabavi te su Zakonom izmijenjene sve odredbe koje se odnose na postupak jednostavne nabave. Slijedom navedenog, donosi se nova Odluka koja regulira provođenje postupaka jednostavne nabave u Dječjem vrtiću „Bajka“ prema ključnim izmjenama.
Ključne izmjene akata
-         - propisuju se pravila, uvjeti i postupci pripreme, provedbe i ugovaranja nabave robe i usluga vrijednosti manje od 50.000,00 eura, odnosno radova procijenjene vrijednosti manje od 100.000,00 eura
-          - za postupke jednostavne nabave procijenjene vrijednosti manje od 5.000,00 eura prikuplja se najmanje jedna ponuda
-          - za postupke jednostavne nabave procijenjene vrijednosti jednake ili veće od 5.000,00 eura, a manje ili jednake od 25.000,00 eura za robe i usluge, odnosno 45.000,00 eura za radove provodi se postupak putem modula jednostavne nabave (EOJN) slanjem poziva na najmanje tri gospodarska subjekta i/ili javnom objavom
-         - za postupke jednostavne nabave procijenjene vrijednosti veće od 25.000,00 eura za robe i usluge, odnosno 45.000,00 eura provodi se postupak putem javne objave u modulu jednostavne nabave (EOJN)

-         - za postupke jednostavne nabave koji se provode putem modula jednostavne nabave, naručitelj imenuje stručno povjerenstvo od najmanje dva člana
-          - članove stručnog povjerenstva imenuje ravnatelj
-          - na sprječavanje, prepoznavanje i uklanjanje sukoba interesa primjenjuju se odredbe članaka 76-83. Zakona o javnoj nabavi (120/16, 114/22, 48/26)
-          - u postupcima jednostavne nabave čija je procijenjena vrijednost veća od 15.000,00 eura naručitelj je obvezan omogućiti prigovor ponuditelja ravnatelju 
-         - naručitelj je obvezan za sklopljene ugovore i narudžbenice vrijednosti jednake ili veće od 5.000,00 voditi Registar sukladno članku 28. Zakona o javnoj nabavi (120/16, 114/22, 48/26)
-          naručitelj je obvezan akt o jednostavnoj nabavi objaviti na vlastitoj internetskoj stranici i EOJN-u sukladno članku 15. Zakona o javnoj nabavi (120/16, 114/22, 48/26)


	RAZLOG I CILJ SAVJETOVANJA
	
Razlog Nacrta prijedloga Odluke o provođenju postupka jednostavne nabave u Dječjem vrtiću „Bajka“ je usklađivanje odredaba Odluke s odredbama Zakona o izmjenama i dopunama Zakona o javnoj nabavi (NN 48/26) te cilj upoznavanja zainteresirane javnosti s prijedlogom dokumenta, prikupljanje prijedloga i primjedbi zainteresirane javnosti koji će se razmatrati i eventualno prihvatiti.




